Pta-vrou glo met hamer tydens huisroof aangeval | Maroela Media
Kapt. Ilze Jones, woordvoerder van die Garsfontein-polisie, het aan Maroela Media gesê hoewel inligting oor die voorval nog min is, kan sy bevestig die voorval het omstreeks 03:00 plaasgevind.
“Twee mans het vermoedelik toegang tot die huis verkry waar hulle die vrou ernstig aangerand het. Sy is deur paramedici na die hospitaal geneem. Die polisie moet nog haar verklaring gaan afneem om meer inligting te verkry,” het sy gesê.
Volgens Russel Meiring, woordvoerder van ER24, was die vrou se 15-jarige dogter tydens die voorval tuis. “By paramedici se aankoms op die toneel het lede van Bull Security die vrou en haar dogter vertroos en bygestaan,” het Meiring gesê.
“Die vrou het verskeie snymerke en steekwonde aan haar arms en bene opgedoen. Sy het ook beserings aan haar bors opgedoen toe sy vermoedelik met ŉ hamer aangerand is. Die dogter is gelukkig nie tydens die aanval beseer nie.”
Die vrou is op die toneel gestabiliseer en na ŉ nabygeleë provinsiale hospitaal geneem vir mediese behandeling.
Volgens Jones ondersoek die Garsfontein-polisie in dié stadium ŉ saak van huisroof. Dit is nog nie duidelik wat presies tydens die voorval geroof is nie.
Huisroof?? Ernstige aanranding – seker ook met die doel om te moor? Wat daarvan of is ek verkeerd?
Jy is heeltemal korrek met jou waarneming.
Poging tot moord!!!!!!!!!
Bulls sekuriteitsmaatskappy het die vrou bygestaan dit is n baie ernstige misdaad en die polisie kaptein het nie eers die detail beskikbaar nie kan julle dink hoe die ondersoek gedoen gaan word.Die media moet begin om die feite reg deur te gee beter beskrywing van die aanvallers sal n begin wees die polities korrekte twak moet stop mense se lewens is op die spel ,ons dring aan om te weet.
Mens kap iemand met n hamer of enigiets met EEN doel voor oe en dit is poging tot MOORD.
Lyk my Pretoria word al hoe meer geteiken.
Net in die ooste hier in die Moot teiken ons die kriminele.
hahahahaha ” in die Moot teiken ons die kriminele ” hiehiehiehie hie. Goed gese Leahim